Išgyvenus trauminį patyrimą, svarbu nedelsti ir ieškoti specialistų pagalbos. Artimojo netektis, nelaimė artimoje aplinkoje ar darbe – tai tik keletas atvejų, kai galime atsidurti krizinėje situacijoje. 

Tokiu atveju įstaigos, šeimos ar bendruomenės gali kreiptis į Mobiliosios psichologinių krizių įveikimo komandos specialistus, kurių paslaugos nemokamai prieinamos visoje Lietuvoje.

Gyventojai kviečiami kreiptis trumpuoju numeriu 1815 kasdien nuo 8 iki 20 val. arba el. paštu mobilikomanda@krizesiveikimas.lt. Skambučių centro specialistai vieningu telefono numeriu priims skambučius, suteiks konsultaciją ir prireikus perduos užduotis mobiliosioms komandoms. 

Nemokamos ir anoniminės psichologinių krizių valdymo paslaugos teikiamos asmenų, kurie buvo paveikti krizinio įvykio ir dėl jo išgyvena psichologinę krizę, grupėms:
· įstaigų (mokyklų, asmens sveikatos priežiūros įstaigų, įmonių, organizacijų ir pan.) nariams;
· šeimoms (kai paveiktas daugiau kaip vienas asmuo);
· bendruomenėms bei kitoms organizuotoms ar neorganizuotoms susijusių asmenų grupėms (pvz., namo bendrijos nariams, renginio dalyviams ir kt.).

Daugiau informacijos https://krizesiveikimas.lt/ 



